title: Rozhodnutie Rady (EÚ) 2018/1870 z 26. novembra 2018 o podpise v mene Únie Dohody medzi Európskou úniou a Brazílskou federatívnou republikou, ktorou sa mení Dohoda medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov

text:
                  30.11.2018

                  SK

                  Úradný vestník Európskej únie

                  L 306/4

         ROZHODNUTIE RADY (EÚ) 2018/1870
         z 26. novembra 2018
         o podpise v mene Únie Dohody medzi Európskou úniou a Brazílskou federatívnou republikou, ktorou sa mení Dohoda medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,
         so zreteľom na návrh Európskej komisie,
         keďže:

                     (1)

                     Nariadením Európskeho parlamentu a Rady (EÚ) č. 610/2013 (1) sa zaviedli horizontálne zmeny v acquis Únie v oblasti víz a hraníc a krátkodobý pobyt sa vymedzil ako maximálne 90 dní v rámci akéhokoľvek 180-dňového obdobia.

                     (2)

                     Je nevyhnutné začleniť toto nové vymedzenie do Dohody medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov (2), aby sa harmonizoval režim Únie týkajúci sa krátkodobých pobytov.

                     (3)

                     Rada 9. októbra 2014 poverila Komisiu začať rokovania s Brazílskou federatívnou republikou o dohode medzi Európskou úniou a Brazílskou federatívnou republikou, ktorou sa mení Dohoda medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov (ďalej len „dohoda“). Rokovania o dohode boli úspešne ukončené jej parafovaním 31. októbra 2017.

                     (4)

                     Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (3); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

                     (5)

                     Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (4); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

                     (6)

                     Dohoda by sa mala podpísať v mene Únie a text vyhlásenia pripojeného k tomuto rozhodnutiu, ako aj text spoločných vyhlasení pripojených k dohode by sa mali schváliť v mene Únie,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Dohody medzi Európskou úniou a Brazílskou federatívnou republikou, ktorou sa mení Dohoda medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov s výhradou jej uzavretia (5).

            Článok 2
            Text vyhlásenia pripojeného k tomuto rozhodnutiu a text spoločných vyhlasení pripojených k dohode sa v mene Únie schvaľujú.

            Článok 3
            Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 26. novembra 2018

                  Za Radu

                  predsedníčka

               J. BOGNER-STRAUSS

            (1)  Nariadenie Európskeho parlamentu a Rady (EÚ) č. 610/2013 z 26. júna 2013, ktorým sa mení nariadenie Európskeho parlamentu a Rady (ES) č. 562/2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Dohovor, ktorým sa vykonáva Schengenská dohoda, nariadenia Rady (ES) č. 1683/95 a (ES) č. 539/2001 a nariadenia Európskeho parlamentu a Rady (ES) č. 767/2008 a (ES) č. 810/2009 (Ú. v. EÚ L 182, 29.6.2013, s. 1).

            (2)  Ú. v. EÚ L 255, 21.9.2012, s. 4.

            (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

            (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

            (5)  Text dohody sa uverejní spolu s rozhodnutím o uzavretí dohody.

            PRÍLOHA

               Vyhlásenie únie týkajúce sa nadobudnutia účinnosti nariadenia (EÚ) 2017/2226, ktorým sa zriaďuje systém vstup/výstup, a členských štátov uplatňujúcich schengenské acquis v plnom rozsahu

            Nariadenie Európskeho parlamentu a Rady (EÚ) 2017/2226 z 30. novembra 2017, ktorým sa zriaďuje systém vstup/výstup na zaznamenávanie údajov o vstupe a výstupe štátnych príslušníkov tretích krajín prekračujúcich vonkajšie hranice členských štátov a o odopretí ich vstupu a stanovujú podmienky prístupu do systému vstup/výstup na účely presadzovania práva, a ktorým sa mení Dohovor, ktorým sa vykonáva Schengenská dohoda, a nariadenia (ES) č. 767/2008 a (EÚ) č. 1077/2011, nadobudlo účinnosť 29. decembra 2017.
            Od dátumu začatia uplatňovania nariadenia (EÚ) 2017/2226 (1) sú preto na účely tejto dohody členskými štátmi uplatňujúcimi schengenské acquis v plnom rozsahu tie členské štáty, ktoré prevádzkujú systém vstup/výstup na vonkajších hraniciach. Pri výpočte maximálneho obdobia 90 dní v rámci akéhokoľvek 180-dňového obdobia sa zohľadní dĺžka pobytu vo všetkých členských štátoch, ktoré prevádzkujú systém vstup/výstup na vonkajších hraniciach.

               (1)  O dátume začatia uplatňovania rozhodne Komisia v súlade s článkom 73 nariadenia (EÚ) 2017/2226.


title: Rozhodnutie Rady (EÚ) 2017/2284 z 11. decembra 2017 o poskytnutí podpory pre účasť štátov v regiónoch Afriky, Ázie a Tichomoria a Latinskej Ameriky a Karibiku na konzultačnom procese prípravnej skupiny expertov na vysokej úrovni pre Zmluvu o zákaze výroby štiepneho materiálu

text:
               12.12.2017

               SK

               Úradný vestník Európskej únie

               L 328/32

         ROZHODNUTIE RADY (EÚ) 2017/2284
   z 11. decembra 2017
   o poskytnutí podpory pre účasť štátov v regiónoch Afriky, Ázie a Tichomoria a Latinskej Ameriky a Karibiku na konzultačnom procese prípravnej skupiny expertov na vysokej úrovni pre Zmluvu o zákaze výroby štiepneho materiálu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 ods. 1,
   keďže:

               (1)

               Európska rada 12. decembra 2003 prijala stratégiu EÚ proti šíreniu zbraní hromadného ničenia (ďalej len „stratégia“), ktorá v kapitole II obsahuje zoznam opatrení, ktoré sa majú vykonávať v záujme účinného multilateralizmu, ktorý je základným kameňom európskej stratégie boja proti šíreniu zbraní hromadného ničenia (ďalej len „ZHN“). Okrem iného sa v nej uvádza, že „EÚ je viazaná systémom multilaterálnych zmlúv, ktorým sa stanovuje právny a normatívny základ pre úsilie vynakladané na nešírenie“ a „cieľom politiky EÚ je dosiahnuť medzinárodnú dohodu o zákaze výroby štiepneho materiálu pre použitie v jadrových zbraniach alebo iných jadrových výbušných zariadeniach“.

               (2)

               EÚ túto stratégiu aktívne vykonáva a zavádza opatrenia uvedené v jej kapitole III, a to najmä uvoľňovaním finančných zdrojov na podporu konkrétnych projektov zameraných na posilnenie multilaterálneho systému nešírenia zbraní a multilaterálnych opatrení na budovanie dôvery.

               (3)

               Rada 8. decembra 2008 prijala svoje závery a dokument s názvom „Nové smery činnosti Európskej únie v boji proti šíreniu zbraní hromadného ničenia a ich nosičov“. V dokumente sa okrem iného uvádza, že EÚ sa zaväzuje pokračovať v opatreniach „v prospech začatia rokovaní o zmluve o zákaze výroby štiepneho materiálu (ďalej len“ FMCT „– Fissile Material Cut-off Treaty)“ a zintenzívniť ich.

               (4)

               EÚ neustále vyzýva na bezodkladné začatie a skoré ukončenie rokovania o Zmluve o zákaze výroby štiepneho materiálu pre použitie v jadrových zbraniach alebo iných jadrových výbušných zariadeniach na základe dokumentu CD/1299 a mandátu obsiahnutého v tomto dokumente. V rovnakom duchu EÚ nabáda všetkých členov konferencie o odzbrojení (ďalej len „CD“ – Conference on Disarmament), aby vyvinuli maximálne úsilie o prelomenie patovej situácie v rámci tejto konferencie a prijali komplexný a vyvážený program práce, ktorý zahŕňa bezodkladné začatie rokovaní o zmluve o zákaze výroby štiepneho materiálu (FMCT).

               (5)

               Valné zhromaždenie Organizácie Spojených národov (VZ OSN) prijalo v roku 2013 rezolúciu, ktorou sa zriadila skupina vládnych expertov (ďalej len „GGE“ – Group of Governmental Experts) z 25 štátov, ktorá má vydávať odporúčania o možných aspektoch, ktoré by prispeli k Zmluve o zákaze výroby štiepneho materiálu pre použitie v jadrových zbraniach alebo iných jadrových výbušných zariadeniach, ale nemá o nej rokovať. GGE predložila svoju správu prvému výboru VZ OSN (odzbrojenie) v roku 2015.

               (6)

               V roku 2016 Valné zhromaždenie Organizácie Spojených národov prijalo rezolúciu 71/259 s názvom „Zmluva o zákaze výroby štiepneho materiálu pre použitie v jadrových zbraniach a iných jadrových výbušných zariadeniach“. V rezolúcii 71/259 sa od generálneho tajomníka žiada, aby zriadil prípravnú skupinu expertov na vysokej úrovni pre FMCT, ktorá má zvážiť a predložiť odporúčania týkajúce sa podstatných prvkov budúcej nediskriminačnej, multilaterálnej a medzinárodne a účinne overiteľnej zmluvy zakazujúcej výrobu štiepneho materiálu pre použitie v jadrových zbraniach alebo iných jadrových výbušných zariadeniach. Prípravná skupina expertov na vysokej úrovni pre FMCT bude mať členov z 25 štátov a usporiada dve neformálne konzultačné stretnutia otvorené všetkým členským štátom Organizácie Spojených národov, aby sa umožnila účasť všetkých štátov v procese FMCT. Očakáva sa, že práca, ktorú má vykonať prípravná skupina, bude viesť k rokovaniam o tejto dôležitej otázke v záujme dosiahnutia ďalšieho pokroku v jadrovom odzbrojení a nešírení zbraní.

               (7)

               Všetky členské štáty EÚ hlasovali za rezolúciu Valného zhromaždenia OSN 71/259 z roku 2016 o FMCT, ktorú predložili Kanada, Nemecko a Holandsko. V rezolúcii sa stanovuje inkluzívny proces organizovaním neformálnych konzultačných stretnutí so všetkými členskými štátmi OSN a predsedom prípravnej skupinyexpertov na vysokej úrovni pre FMCT. Na práci prípravnej skupiny expertov na vysokej úrovni, ktorej mandátom je vydávať odporúčania o podstatných prvkoch budúcej zmluvy, sa bude zúčastňovať niekoľko členských štátov EÚ, a to bez toho, aby boli dotknuté pozície jednotlivých štátov pri budúcich rokovaniach.

               (8)

               Prípravná skupina expertov na vysokej úrovni pre FMCT bude praktickým prínosom k jadrovému odzbrojeniu a úsiliu o nešírenie jadrových zbraní. Správa skupiny vládnych expertov (1) a dve správy generálneho tajomníka o tejto téme (2) poukázali na zložitosť tejto otázky, ako aj na témy, ktoré si vyžadujú ďalšiu analýzu a posúdenie zo strany členských štátov OSN. Prípravná skupina expertov na vysokej úrovni pre FMCT predloží správu Valnému zhromaždeniu OSN na jeho 73. zasadnutí (2018).

               (9)

               Všeobecnejšie, štiepny materiál (ako napríklad vysoko obohatený urán alebo plutónium), ktorý môže spôsobiť výbušnú reťazovú štiepnu reakciu, je nevyhnutnou zložkou jadrových zbraní. Bezodkladné začatie a včasné ukončenie rokovaní o Zmluve o zákaze výroby štiepneho materiálu pre použitie v jadrových zbraniach alebo iných jadrových výbušných zariadeniach v rámci konferencie o odzbrojení (CD) je pre EÚ dlhodobou prioritou.

               (10)

               Zmluva o zákaze výroby štiepneho materiálu pre použitie v jadrových zbraniach alebo iných jadrových výbušných zariadeniach by predstavovala dôležitý krok smerom k vytvoreniu podmienok pre svet bez jadrových zbraní. FMCT sa považuje za multilaterálny nástroj, ktorý sa má dojednať v oblasti jadrového odzbrojenia a ktorý má doplniť Zmluvu o nešírení jadrových zbraní (ďalej len „NPT“ – Nuclear Non-proliferation Treaty) a Zmluvu o všeobecnom zákaze jadrových skúšok (ďalej len „CTBT“ – Comprehensive Nuclear Test-ban Treaty).

         PRIJALA TOTO ROZHODNUTIE:
   Článok 1
   1.   V súlade so stratégiou EÚ, v ktorej sa stanovuje cieľ presadzovať, vykonávať a posilňovať multilaterálne zmluvy a dohody o odzbrojení a nešírení, poskytuje Únia podporu pre účasť štátov v regiónoch Afriky, Ázie a Tichomoria a Latinskej Ameriky a Karibiku na konzultačnom procese prípravnej skupiny expertov na vysokej úrovni pre Zmluvu o zákaze výroby štiepneho materiálu.
   2.   Projekty, ktoré poskytujú podporu pre účasť štátov v regiónoch Afriky, Ázie a Tichomoria a Latinskej Ameriky a Karibiku na konzultačnom procese prípravnej skupiny expertov na vysokej úrovni pre FMCT a ktoré zodpovedajú opatreniam v súlade so stratégiou EÚ, pozostávajú zo subregionálnych seminárov, stretnutí expertov, podstatných podporných činností poskytovaných členským štátom Organizácie Spojených národov a zriadenia registra relevantných informácií a publikácií.
   3.   Cieľom projektov je:

               —

               uľahčenie dialógu na regionálnej úrovni medzi štátmi v regiónoch Afriky, Ázie a Tichomoria a Latinskej Ameriky a Karibiku;

               —

               rozvíjanie pocitu zodpovednosti štátov v týchto regiónoch za túto otázku;

               —

               určenie vnútroštátnych potrieb a politických priorít štátov v týchto regiónoch;

               —

               zapojenie príslušných regionálnych organizácií do rokovaní o Zmluve o zákaze výroby štiepneho materiálu pre použitie v jadrových zbraniach alebo iných jadrových výbušných zariadeniach, ktorá sa má dojednať v rámci konferencie o odzbrojení;

               —

               hodnotenie dôsledkov tohto procesu na regionálnej úrovni a úlohy, ktorú príslušné regionálne a medzinárodné organizácie v ňom môžu zohrávať;

               —

               porovnávacia analýza dôsledkov tohto procesu pre každý región;

               —

               podpora prenosu poznatkov o štiepnych materiáloch medzi akademickou obcou, organizáciami občianskej spoločnosti a členských štátov.

         4.   Podrobný opis projektov sa uvádza v prílohe.
   Článok 2
   1.   Za vykonávanie tohto rozhodnutia zodpovedá vysoký predstaviteľ (ďalej len „VP“).
   2.   Technické vykonávanie projektov uvedených v článku 1 ods. 2 realizuje Úrad OSN pre otázky odzbrojenia (ďalej len „UNODA“ – United Nations Office for Disarmament Affairs) prostredníctvom svojej ženevskej pobočky a regionálnej pobočky pre otázky odzbrojenia, ktorá zahŕňa tri regionálne centrá pre mier a odzbrojenie v Afrike (UNREC), Ázii a Tichomorí (UNRCPD) a Latinskej Amerike a Karibiku (UNLIREC). UNODA vykonáva túto úlohu pod vedením VP. VP a UNODA uzavrú na tento účel potrebné dojednania.
   Článok 3
   1.   Finančná referenčná suma na vykonávanie projektov uvedených v článku 1 ods. 2 je 1 220 880,51 EUR.
   2.   Výdavky financované zo sumy stanovenej v odseku 1 sa spravujú v súlade s postupmi a pravidlami, ktoré sa vzťahujú na všeobecný rozpočet Únie.
   3.   Na riadne spravovanie výdavkov uvedených v odseku 1 dohliada Komisia. Na tento účel uzavrie po prijatí tohto rozhodnutia Rady dohodu s úradom UNODA o financovaní na referenčnú sumu. V dohode sa stanoví, že UNODA zabezpečí viditeľnosť príspevku Únie, ktorá zodpovedá jeho výške.
   4.   Komisia sa usiluje uzavrieť dohodu o financovaní uvedenú v odseku 3 čo najskôr po nadobudnutí účinnosti tohto rozhodnutia. Informuje Radu o akýchkoľvek ťažkostiach, ktoré v rámci tohto procesu vzniknú, ako aj o dátume uzavretia dohody o financovaní.
   Článok 4
   1.   VP podáva Rade správy o vykonávaní tohto rozhodnutia na základe pravidelných správ, ktoré vypracúva UNODA. Uvedené správy tvoria podklad pre hodnotenie, ktoré vykoná Rada.
   2.   Komisia poskytuje informácie o finančných aspektoch projektov uvedených v článku 1 ods. 2
   Článok 5
   1.   Toto rozhodnutie nadobúda účinnosť dňom jeho prijatia.
   2.   Toto rozhodnutie platí 36 mesiacov po dátume uzavretia dohody o financovaní uvedenej v článku 3 ods. 3 Ak sa však dohoda o financovaní neuzavrie do šiestich mesiacov po nadobudnutí jeho účinnosti, rozhodnutie stráca účinnosť po uplynutí tejto lehoty.

      V Bruseli 11. decembra 2017

            Za Radu

            predsednička

         F. MOGHERINI

      (1)  A/70/81, správa skupiny vládnych expertov, ktorá má vydávať odporúčania o možných aspektoch, ktoré by mohli prispieť k Zmluve o zákaze výroby štiepneho materiálu pre použitie v jadrových zbraniach alebo iných jadrových výbušných zariadeniach, ale nemá o tejto zmluve rokovať.

      (2)  A/68/154, A/68/154/Add.1, A/71/140/Rev.1 a A/71/140/Rev.1/Add.1.

      PRÍLOHA
      1.   CIEĽ
      Je potrebné, aby štáty v plnej miere pochopili dôsledky budúcej zmluvy a jej vzťah k regionálnym nástrojom týkajúcim sa zón bez jadrových zbraní, Zmluve o nešírení jadrových zbraní (NPT) a iným nástrojom, a to už v počiatočnom štádiu procesu. Preto by celkovým cieľom nového rozhodnutia Rady malo byť poskytnutie finančných prostriedkov na vybudovanie širokej znalostnej základne o Zmluve o zákaze výroby štiepneho materiálu pre použitie v jadrových zbraniach alebo iných jadrových výbušných zariadeniach (FMCT) v rámci medzinárodného spoločenstva, aby sa zabezpečilo, že všetky členské štáty OSN budú mať možnosť sa v plnej miere zapojiť do konzultačného procesu, ako aj do akýchkoľvek budúcich rokovaní o takejto zmluve v rámci konferencie o odzbrojení.
      Zapojenie členských štátov OSN na regionálnej úrovni bude dopĺňať neformálne konzultačné stretnutia, ktoré bude organizovať predseda prípravnej skupiny expertov na vysokej úrovni pre FMCT v New Yorku, čím sa zlepší kvantitatívna a kvalitatívna účasť štátov a posilní inkluzívnosť budúcich rokovaní o takejto zmluve v rámci konferencie o odzbrojení.
      Organizovanie série (sub)regionálnych seminárov umožní výmenu znalostí a informácií v rámci regiónov, ako aj medzi nimi. Semináre budú zahŕňať kombináciu technických brífingov a diskusií o dôsledkoch a relevantnosti týchto budúcich zmlúv o existujúcich regionálnych dojednaniach. Technické brífingy príslušných expertov poskytnú podrobnejšie informácie o podstatných otázkach súvisiacich s FMCT, zatiaľ čo v diskusiách budú účastníci vedení k tomu, aby zvážili regionálne dôsledky a relevantnosť prípadnej zmluvy.
      Prípravná skupina expertov na vysokej úrovni pre FMCT predloží správu Valnému zhromaždeniu OSN na jeho 73. zasadnutí (2018). Valné zhromaždenie môže rozhodnúť o prijatí ďalších opatrení v tejto otázke. S cieľom podporiť účasť členských štátov OSN v diskusii o tejto otázke bude tento projekt pokračovať až do konca pravidelného zasadnutia 74. zasadnutia Valného zhromaždenia OSN (december 2019).
      Úrad Organizácie Spojených národov pre otázky odzbrojenia (UNODA) prostredníctvom svojej ženevskej pobočky a regionálnej pobočky pre otázky odzbrojenia, ktorá zahŕňa Regionálne centrum Organizácie Spojených národov pre mier a odzbrojenie (UNREC) v Lomé v Togu, Regionálne centrum Organizácie Spojených národov pre mier, odzbrojenie a rozvoj v Ázii a Tichomorí (UNRCPD) v Káthmandu v Nepále a Regionálne centrum Organizácie Spojených národov pre mier, odzbrojenie a rozvoj v Latinskej Amerike a Karibiku (UNLIREC) v Lime v Peru, má dlhodobé skúsenosti v oblasti podpory štátov a posilnenia dialógu v ich príslušnom regióne o otázkach jadrového odzbrojovania a nešírenia zbraní.
      Experti budú prizvaní z niekoľkých krajín na širokom geografickom základe, z vlád a regionálnych organizácií, ako aj organizácií občianskej spoločnosti, ako sú Medzinárodný panel týkajúci sa štiepnych materiálov (IPFM), Výskumné, vzdelávacie a informačné centrum v oblasti overovania (VERTIC), Inštitút pre bezpečnostné štúdie (ISS) a akademická obec.
      V cieľoch trvalo udržateľného rozvoja stanovených OSN sa v cieli 16.8 uznáva potreba: „rozšíriť a posilniť účasť rozvojových krajín v inštitúciách globálneho riadenia“. Preto by plánované činnosti v rámci tohto projektu mohli prispieť k dosiahnutiu tohto cieľa.
      2.   ČINNOSTI
      2.1.   Ciele činností

                  —

                  Uľahčiť dialóg na regionálnej a subregionálnej úrovni medzi štátmi v regiónoch Afriky, Ázie a Tichomoria a Latinskej Ameriky a Karibiku;

                  —

                  zapojiť príslušné regionálne organizácie do diskusií o FMCT;

                  —

                  rozvíjať zmysel zodpovednosti za budúcu FMCT na strane všetkých štátov;

                  —

                  uľahčiť prenos a uplatňovanie poznatkov medzi akademickou obcou, organizáciami občianskej spoločnosti a členskými štátmi, pokiaľ ide o otázky týkajúce sa zákazu výroby štiepneho materiálu pre použitie v jadrových zbraniach alebo iných jadrových výbušných zariadeniach.

            2.2.   Opis činností
      Všetky činnosti bude organizovať úrad UNODA prostredníctvom svojej ženevskej pobočky a regionálnej pobočky pre otázky odzbrojenia vrátane UNREC so sídlom v Lomé v Togu, UNRCPD so sídlom v Káthmandu v Nepále a UNLIREC so sídlom v Lime v Peru.

                  a)

                  Subregionálne semináre v Afrike, Ázii a Tichomorí, Latinskej Amerike a Karibiku
                  UNODA zorganizuje najviac šesť subregionálnych seminárov v Afrike, Ázii a Tichomorí a Latinskej Amerike a Karibiku. UNODA zorganizuje jeden alebo dva dvojdňové subregionálne semináre v každom z regiónov Afriky, Ázie a Tichomoria a Latinskej Ameriky a Karibiku. Subregionálne semináre budú zamerané na ich príslušné regióny.
                  Na seminároch sa zúčastnia experti z hlavných miest krajín z jednotlivých subregiónov, ako aj prípravnej skupiny expertov na vysokej úrovni pre FMCT, experti z Európskej únie a z občianskej spoločnosti a akademickej obce.
                  Tieto semináre budú dopĺňať otvorené neformálne konzultačné stretnutia vedené predsedom prípravnej skupiny expertov na vysokej úrovni pre FMCT v New Yorku v súlade s rezolúciou Valného zhromaždenia Organizácie Spojených národov 71/259 a uľahčia účasť expertov z členských štátov OSN v hlavnom meste na budúcich rokovaniach o FMCT.

                  b)

                  Stretnutia expertov s expertmi z regionálnych organizácií
                  UNODA zorganizuje tri stretnutia expertov s príslušnými regionálnymi organizáciami v Afrike, Ázii a Tichomorí a Latinskej Amerike a Karibiku vrátane ABACC, AFCONE, OPANAL a regionálneho fóra ASEAN-u, na ktorých sa stretnú členovia prípravnej skupiny expertov na vysokej úrovni pre FMCT, experti z regionálnych organizácií a experti z organizácií občianskej spoločnosti vrátane Združenia EÚ pre nešírenie zbraní, VERTIC, IPFM, ISS, aby pripravili budúce rokovania o FMCT a uľahčili príspevok regionálnych a odborných poznatkov a skúseností k týmto rokovaniam.

                  c)

                  Výrazná podpora pre členské štáty
                  UNODA bude reagovať na najviac šesť žiadostí o výraznú podporu od členských štátov v rámci Afriky, Ázie a Tichomoria a Latinskej Ameriky a karibského regiónu v nadväznosti na semináre, pričom vezme do úvahy geografickú vyváženosť.

                  d)

                  Register zdrojových materiálov a uverejňovanie výsledkov
                  Počas celého trvania projektu UNODA vytvorí a bude udržiavať osobitnú webovú stránku obsahujúcu relevantné zdrojové materiály, ktorá má pomôcť štátom pripraviť sa na budúcu FMCT a slúžiť ako register zdrojov pre štáty, regionálne organizácie, organizácie občianskej spoločnosti a výskumných pracovníkov a uľahčiť komunikáciu medzi regiónmi.
                  UNODA uverejní najviac dva občasníky UNODA o výsledkoch regionálnych seminárov a stretnutí expertov s regionálnymi organizáciami.

            2.3.   Vplyv činností

                  —

                  Uľahčí sa účasť štátov z regiónov Afriky, Ázie a Tichomoria a Latinskej Ameriky a Karibiku na budúcich rokovaniach o FMCT;

                  —

                  Existujúce regionálne poznatky a odborné znalosti o zákaze výroby štiepneho materiálu pre použitie v jadrových zbraniach alebo iných jadrových výbušných zariadeniach prispejú k rokovaniam o budúcej FMCT;

                  —

                  Budúci vyjednávači a experti zo štátov, regionálnych organizácií, organizácií občianskej spoločnosti a akademickej obce dostanú k dispozícii príslušné zdrojové materiály.

            3.   PARTNERI V RÁMCI OPATRENÍ

                  —

                  Systém OSN: UNODA prostredníctvom svojej ženevskej pobočky a regionálnej pobočky pre otázky odzbrojenia, ktorá zahŕňa tri regionálne centrá pre mier a odzbrojenie v Afrike (UNREC), Ázii a Tichomorí (UNRCPD) a Latinskej Amerike a Karibiku (UNLIREC);

                  —

                  Regionálne a subregionálne organizácie: ABACC, AFCONE, OPANAL, regionálne fórum ASEAN-u;

                  —

                  Mimovládne organizácie: Združenie EÚ pre nešírenie zbraní, VERTIC, IPFM, ISS.

            4.   INTERAKCIA S ÚSILÍM ÚNIE
      Na základe pravidelnej spätnej väzby od úradu UNODA o jeho činnostiach môže Únia rozhodnúť o doplnení tohto úsilia prostredníctvom cielenej diplomatickej činnosti zameranej na zvyšovanie informovanosti o dôležitosti prekonania dlhodobej patovej situácie v rámci konferencie o odzbrojení a význame bezodkladného začatia a skorého ukončenia rokovaní o Zmluve o zákaze výroby štiepneho materiálu pre použitie v jadrových zbraniach alebo iných jadrových výbušných zariadeniach (FMCT) v rámci konferencie o odzbrojení na základe dokumentu CD/1299 a na základe mandátu obsiahnutého v tomto dokumente.
      5.   PRÍJEMCOVIA ČINNOSTÍ

                  —

                  Štáty v regiónoch Afriky, Ázie a Tichomoria a Latinskej Ameriky a Karibiku;

                  —

                  členovia prípravnej skupiny expertov na vysokej úrovni pre FMCT;

                  —

                  skupina vládnych expertov pre overovanie jadrového odzbrojenia;

                  —

                  organizácie občianskej spoločnosti v regiónoch Afriky, Ázii a Tichomorí a Latinskej Amerike a Karibiku, ktoré vyvíjajú úsilie o jadrové odzbrojenie a nešírenie jadrových zbraní.

            6.   MIESTO
      Subregionálne semináre budú organizované buď na mieste, kde majú sídlo regionálne centrá, alebo na mieste, kde sídli regionálna kancelária Organizácie Spojených národov v príslušnom subregióne, aby sa uľahčila účasť národných expertov z hlavných miest.
      Stretnutia expertov sa uskutočnia na mieste, kde majú sídlo regionálne organizácie, alebo na mieste, kde sídlia regionálne centrá.
      Výrazná podpora sa bude členským štátom poskytovať v hlavných mestách.
      7.   DĹŽKA TRVANIA
      Celková odhadovaná dĺžka trvania projektu je 36 mesiacov.


title: Rozhodnutie

text:
               15.12.2017

               SK

               Úradný vestník Európskej únie

               C 432/1

         ROZHODNUTIE
   (2017/C 432/01)
   GENERÁLNY TAJOMNÍK EURÓPSKEHO PARLAMENTU

               —

               SO ZRETEĽOM NA nariadenie Rady (EHS, Euratom, ESUO) č. 259/68 (1), zmenené nariadením (ES, Euratom) č. 723/2004 (2) a naposledy zmenené nariadením Európskeho parlamentu a Rady (EÚ, Euratom) č. 1023/2013 z 22. októbra 2013, ktorým sa mení Služobný poriadok úradníkov Európskej únie a Podmienky zamestnávania ostatných zamestnancov Európskej únie (3), a najmä článok 30 tohto služobného poriadku,

               —

               SO ZRETEĽOM NA rozhodnutie Predsedníctva Európskeho parlamentu z 13. januára 2014 o delegovaní právomocí menovacieho orgánu (AIPN) a orgánu oprávneného uzatvárať pracovné zmluvy (AHCC),

               —

               SO ZRETEĽOM NA skutočnosť, že 31. decembra 2017 sa končí platnosť týchto rezervných zoznamov Európskeho parlamentu:
               AD/1/12, AD/1/13, AD/5/13, PE/179/S, PE/165/S, PE/168/S, PE/171/S, AST/4/11, AST/1/13,

               —

               keďže spoločná komisia vyjadrila svoje stanovisko v lehote 15 pracovných dní v súlade s článkom 10a služobného poriadku,

         ROZHODOL
   Článok 1
   Platnosť rezervných zoznamov:

               AD/1/13, PE/179/S, PE/168/S, PE/171/S, AST/1/13, AST/4/11,

         sa predlžuje do 31. decembra 2018.
   Článok 2
   Platnosť rezervných zoznamov:

               AD/1/12, AD/5/13, PE/165/S (T)

         sa nepredlžuje.

      V Luxemburgu 15. novembra 2017

         Klaus WELLE

            generálny tajomník

      (1)  Ú. v. ES L 56, 4.3.1968, s. 1.

      (2)  Ú. v. EÚ L 124, 27.4.2004, s. 1.

      (3)  Ú. v. EÚ L 287, 29.10.2013, s. 15.


title: Rozhodnutie Rady (SZBP) 2017/2322 z 29. mája 2017 o podpise a uzavretí Dohody medzi Kanadou a Európskou úniou o bezpečnostných postupoch pri výmene a ochrane utajovaných skutočností

text:
               15.12.2017

               SK

               Úradný vestník Európskej únie

               L 333/1

         ROZHODNUTIE RADY (SZBP) 2017/2322
   z 29. mája 2017
   o podpise a uzavretí Dohody medzi Kanadou a Európskou úniou o bezpečnostných postupoch pri výmene a ochrane utajovaných skutočností
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 37, v spojení s článkom 218 ods. 5 a článkom 218 ods. 6 prvým pododsekom Zmluvy o fungovaní Európskej únie,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada na svojom zasadnutí 27. a 28. novembra 2003 prijala rozhodnutie poveriť predsedníctvo, ktorému pomáha generálny tajomník/vysoký predstaviteľ, začatím rokovaní s cieľom uzavrieť dohodu o bezpečnosti utajovaných skutočností medzi Európskou úniou a Kanadou.

               (2)

               Predsedníctvo rokovalo na základe uvedeného poverenia o dohode s Kanadou týkajúcej sa bezpečnostných postupov pri výmene a ochrane utajovaných skutočností.

               (3)

               Uvedená dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Kanadou a Európskou úniou o bezpečnostných postupoch pri výmene a ochrane utajovaných skutočností (ďalej len „dohoda“).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu (-y) splnomocnenú (-é) podpísať dohodu s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 29. mája 2017

            Za Radu

            predseda

         C. CARDONA


title: Rozhodnutie Politického a bezpečnostného výboru (SZBP) 2017/2439 z 19. decembra 2017 o vymenovaní veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) (EUTM RCA/4/2017)

text:
               23.12.2017

               SK

               Úradný vestník Európskej únie

               L 344/40

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/2439
   z 19. decembra 2017
   o vymenovaní veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) (EUTM RCA/4/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na rozhodnutie Rady (SZBP) 2016/610 z 19. apríla 2016 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (1), a najmä na jeho článok 5,
   keďže:

               (1)

               Rada rozhodnutím (SZBP) 2016/610 poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického usmerňovania misie EUTM RCA vrátane rozhodnutí o vymenovaní následných veliteľov ozbrojených síl misie EÚ.

               (2)

               PBV 26. júna 2017 prijal rozhodnutie (SZBP) 2017/1177 (2), ktorým bol brigádny generál Fernando GARCÍA BLÁZQUEZ vymenovaný za veliteľa ozbrojených síl misie EÚ pre EUTM RCA.

               (3)

               Vojenský výbor Európskej únie 20. novembra 2017 odporučil schváliť vymenovanie brigádneho generála Hermínia TEODORA MAIA za veliteľa ozbrojených síl misie EÚ pre EUTM RCA, ktorý nahradí brigádneho generála Fernanda GARCÍU BLÁZQUEZA od 11. januára 2018.

               (4)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,

         PRIJAL TOTO ROZHODNUTIE:
   Článok 1
   Brigádny generál Hermínio TEODORO MAIO sa týmto vymenúva za veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) od 11. januára 2018.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 19. decembra 2017

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 104, 20.4.2016, s. 21.

      (2)  Rozhodnutie Politického a bezpečnostného výboru (SZBP) 2017/1177 z 26. júna 2017 o vymenovaní veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) (EUTM RCA/2/2017) (Ú. v. EÚ L 170, 1.7.2017, s. 96).


title: Rozhodnutie predsedníctva Európskeho parlamentu z 11. decembra 2017, ktorým sa menia vykonávacie pravidlá k štatútu poslancov Európskeho parlamentu

text:
               28.12.2017

               SK

               Úradný vestník Európskej únie

               C 445/8

         ROZHODNUTIE PREDSEDNÍCTVA EURÓPSKEHO PARLAMENTU
   z 11. decembra 2017,
   ktorým sa menia vykonávacie pravidlá k štatútu poslancov Európskeho parlamentu
   (2017/C 445/02)
   PREDSEDNÍCTVO EURÓPSKEHO PARLAMENTU
   so zreteľom na Zmluvu o fungovaní Európskej únie, a najmä na jej článok 223 ods. 2,
   so zreteľom na štatút poslancov Európskeho parlamentu (1),
   so zreteľom na článok 25 rokovacieho poriadku Európskeho parlamentu,
   keďže:

               (1)

               V súlade s článkom 69 ods. 1 vykonávacích pravidiel k štatútu poslancov Európskeho parlamentu (2) (ďalej len „vykonávacie pravidlá“) môže Predsedníctvo každoročne valorizovať sumy úhrady cestovných výdavkov, diét a príspevkov na všeobecné výdavky až do výšky, ktorá sa rovná ročnej miere inflácie v Európskej únii v októbri predchádzajúceho roka zverejnenej Eurostatom.

               (2)

               Podľa oznámenia Eurostatu zo 16. novembra 2017 miera inflácie v Európskej únii v období od 1. novembra 2016 do 31. októbra 2017 predstavuje 1,7 %. Nové sumy vyplývajúce z úpravy potrebnej na zohľadnenie tejto miery inflácie by sa mali uplatňovať od 1. januára 2018 a vykonávacie pravidlá by sa mali zodpovedajúcim spôsobom zmeniť.

               (3)

               Podľa článku 69 ods. 2 vykonávacích pravidiel sa maximálna výška úhrady výdavkov na asistentskú výpomoc vynaložených na osobných asistentov podľa článku 33 ods. 4 vykonávacích pravidiel podľa potreby každoročne valorizuje na základe spoločného indexu vypracovaného na základe údajov získaných v súlade s článkom 65 Služobného poriadku úradníkov Európskej únie stanoveného nariadením Rady (EHS, Euratom, ESUO) č. 259/68 (3).

               (4)

               Komisia v tejto súvislosti stanovila koeficient platových úprav pre rok 2017 vo výške 1,5 %. Preto by sa maximálna výška mesačnej úhrady výdavkov na asistentskú výpomoc mala zvýšiť, a to na sumu 24 526 EUR s účinnosťou od 1. júla 2017,

         PRIJALO TOTO ROZHODNUTIE:
   Článok 1
   Vykonávacie pravidlá sa menia takto:

               1.

               Článok 20 ods. 1 sa mení takto:

                           a)

                           písmeno a) sa nahrádza takto:

                                       „a)

                                       cesta na úseku od 0 do 50 km: 23,12 EUR“;

                           b)

                           písmeno b) sa nahrádza takto:

                                       „b)

                                       cesta na úseku od 51 do 250 km: 0,13 EUR/km;“

               2.

               Článok 22 sa mení takto:

                           a)

                           odsek 1 sa nahrádza takto:

                                       „1.

                                       Výdavky na cesty v prípadoch uvedených v článku 10 ods. 1 písm. b) sa uhrádzajú maximálne do výšky 4 358 EUR ročne.“;

                           b)

                           v odseku 3 sa prvý pododsek nahrádza takto:
                           „Výdavky na cesty vynaložené v súvislosti s cestami predsedov výborov alebo podvýborov s cieľom účasti na konferenciách alebo podujatiach, ktoré sa týkajú témy s európskym záujmom, ktoré spadajú do rámca pôsobnosti ich príslušného výboru alebo podvýboru a ktoré sú parlamentného zamerania, sa uhrádzajú maximálne do výšky 4 358 EUR ročne. Predpokladom takejto účasti je predchádzajúci súhlas predsedu Parlamentu po overení dostupných finančných prostriedkov v rámci vyššie stanovenej maximálnej sumy.“

               3.

               V článku 24 sa odsek 2 nahrádza takto:

                           „2.

                           Ak sa služobná činnosť vykonáva na území Únie, poslanec dostane paušálny príspevok vo výške 313 EUR.“

               4.

               V článku 26 sa odsek 2 nahrádza takto:

                           „2.

                           Mesačná výška príspevku podľa článku 25 je 4 416 EUR.“

               5.

               V článku 33 sa odsek 4 nahrádza takto:

                           „4.

                           Maximálna výška úhrady výdavkov na všetkých asistentov uvedených v článku 34 predstavuje mesačne 24 526 EUR.“.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Toto rozhodnutie sa uplatňuje od 1. januára 2018 s výnimkou článku 1 ods. 5, ktorý sa uplatňuje od 1. júla 2017.

      (1)  Rozhodnutie Európskeho parlamentu 2005/684/ES, Euratom z 28. septembra 2005, ktorým sa prijíma štatút poslancov Európskeho parlamentu (Ú. v. EÚ L 262, 7.10.2005, s. 1).

      (2)  Rozhodnutie Predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v. EÚ C 159, 13.7.2009, s. 1).

      (3)  Ú. v. ES L 56, 4.3.1968, s. 1.


title: Rozhodnutie Európskej centrálnej banky (EÚ) 2017/2444 z 8. decembra 2017, ktorým sa mení rozhodnutie (EÚ) 2015/2332 o procesnom rámci pre schvaľovanie objemu emisie euromincí (ECB/2017/41)

text:
               23.12.2017

               SK

               Úradný vestník Európskej únie

               L 344/63

         ROZHODNUTIE EURÓPSKEJ CENTRÁLNEJ BANKY (EÚ) 2017/2444
   z 8. decembra 2017,
   ktorým sa mení rozhodnutie (EÚ) 2015/2332 o procesnom rámci pre schvaľovanie objemu emisie euromincí (ECB/2017/41)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 128 ods. 2,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 121,
   keďže:

               (1)

               Rozhodnutie Európskej centrálnej banky (EÚ) 2015/2332 (ECB/2015/43) (1) stanovuje pravidlá týkajúce sa procesného rámca pre schvaľovanie objemu emisie mincí.

               (2)

               Rada guvernérov zastáva názor, že právomoc prijímať rozhodnutia o ročných žiadostiach a o osobitných žiadostiach o schválenie objemu emisie mincí, ktoré predkladajú členské štáty, ktorých menou je euro, by sa mala delegovať na Výkonnú radu, ak nie je potrebná úprava požadovaného objemu emisie mincí.

               (3)

               Ak Výkonná rada dospeje k záveru, že objem emisie mincí požadovaný jedným alebo viacerými členskými štátmi, ktorých menou je euro, je potrebné upraviť, mala by Rade guvernérov predložiť odôvodnený návrh, v ktorom vysvetlí potrebné úpravy a Rada guvernérov by mala naďalej zostať príslušná pre prijatie rozhodnutia.

               (4)

               Preto by sa malo rozhodnutie (EÚ) 2015/2332 (ECB/2015/43) zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Zmeny
   Rozhodnutie (EÚ) 2015/2332 (ECB/2015/43) sa mení takto:

               1.

               Článok 2 sa mení takto:

                           a)

                           odsek 9 sa nahrádza takto:
                           „9.   Ak Výkonná rada dospeje k záveru, že nie je potrebná úprava objemu emisie mincí požadovaného členskými štátmi eurozóny v ročných žiadostiach o schválenie, prijme rozhodnutie o schválení objemu emisie mincí pre eurozónu pre daný rok pred koncom kalendárneho roku, ktorý predchádza roku, pre ktorý boli podané žiadosti o schválenie.“; a

                           b)

                           vkladá sa tento odsek 10:
                           „10.   Ak Výkonná rada dospeje k záveru, že objem emisie mincí požadovaný jedným alebo viacerými žiadajúcimi členskými štátmi eurozóny je potrebné upraviť, predloží Rade guvernérov po porade s dotknutým členským štátom odôvodnený návrh, v ktorom vysvetlí potrebné úpravy. V takýchto prípadoch Rada guvernérov prijme bez zbytočného odkladu rozhodnutie o schválení objemu emisie mincí pre eurozónu pre daný rok.“;

               2.

               Článok 3 sa mení takto:

                           a)

                           odsek 7 sa nahrádza takto:
                           „7.   Ak Výkonná rada dospeje k záveru, že nie je potrebná úprava dodatočného objemu emisie mincí požadovaného členským štátom eurozóny podľa odseku 5, prijme bez zbytočného odkladu samostatné rozhodnutie o osobitnej žiadosti o schválenie.“; a

                           b)

                           vkladá sa tento odsek 8:
                           „8.   Ak Výkonná rada dospeje k záveru, že dodatočný objem emisie mincí požadovaný členským štátom eurozóny je potrebné upraviť, predloží Rade guvernérov odôvodnený návrh, v ktorom vysvetlí potrebné úpravy. V takýchto prípadoch Rada guvernérov prijme bez zbytočného odkladu samostatné rozhodnutie o osobitnej žiadosti o schválenie.“

         Článok 2
   Nadobudnutie účinnosti
   Toto rozhodnutie nadobúda účinnosť v deň jeho oznámenia adresátom.
   Uplatňuje sa od 1. januára 2018.
   Článok 3
   Adresáti
   Toto rozhodnutie je určené členským štátom eurozóny.

      Vo Frankfurte nad Mohanom 8. decembra 2017

            Za Radu guvernérov ECB

            prezident ECB

         Mario DRAGHI

      (1)  Rozhodnutie Európskej centrálnej banky (EÚ) 2015/2332 zo 4. decembra 2015 o procesnom rámci pre schvaľovanie objemu emisie euromincí (ECB/2015/43) (Ú. v. EÚ L 328, 12.12.2015, s. 123).


title: Rozhodnutie Európskeho parlamentu a Rady (EÚ) 2018/6 z 12. decembra 2017 o mobilizácii Európskeho fondu na prispôsobenie sa globalizácii na základe žiadosti Grécka – EGF/2017/003 GR/Attica retail

text:
               6.1.2018

               SK

               Úradný vestník Európskej únie

               L 3/1

         ROZHODNUTIE EURÓPSKEHO PARLAMENTU A RADY (EÚ) 2018/6
   z 12. decembra 2017
   o mobilizácii Európskeho fondu na prispôsobenie sa globalizácii na základe žiadosti Grécka – EGF/2017/003 GR/Attica retail
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní na trh práce.

               (2)

               Ako sa stanovuje v článku 12 nariadenia Rady (EÚ, Euratom) č. 1311/2013 (3), EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)

               Grécko 13. apríla 2017 predložilo žiadosť o mobilizáciu prostriedkov EGF v súvislosti s prepúšťaním v deviatich podnikoch pôsobiacich v maloobchode v týchto regiónoch: Attika, východné Macedónsko, Trácia, stredné Macedónsko, západné Macedónsko, Tesália, Epirus, západné Grécko, stredné Grécko, Peloponéz, južné Egejské ostrovy a Kréta v Grécku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               V súlade s článkom 4 ods. 2 nariadenia (EÚ) č. 1309/2013 sa žiadosť Grécka považuje za prijateľnú, keďže prepúšťanie má vážny dosah na zamestnanosť a miestne, regionálne a celoštátne hospodárstvo.

               (5)

               Preto by sa v súvislosti so žiadosťou predloženou Gréckom mal mobilizovať EGF s cieľom poskytnúť finančný príspevok vo výške 2 949 150 EUR.

               (6)

               S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Únie na rozpočtový rok 2017 sa mobilizuje Európsky fond na prispôsobenie sa globalizácii s cieľom poskytnúť sumu 2 949 150 EUR vo forme viazaných a platobných rozpočtových prostriedkov.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 12. decembra 2017.

      V Bruseli 12. decembra 2017

            Za Európsky parlament

            predseda

         A. TAJANI

            Za Radu

            predsedníčka

         K. SIMSON

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: Rozhodnutie Európskeho parlamentu a Rady (EÚ) 2018/9 z 12. decembra 2017, ktorým sa mení rozhodnutie Európskeho parlamentu a Rady (EÚ) 2017/344 zo 14. decembra 2016 o mobilizácii rezervy na nepredvídané udalosti na rok 2017

text:
               6.1.2018

               SK

               Úradný vestník Európskej únie

               L 3/7

         ROZHODNUTIE EURÓPSKEHO PARLAMENTU A RADY (EÚ) 2018/9
   z 12. decembra 2017,
   ktorým sa mení rozhodnutie Európskeho parlamentu a Rady (EÚ) 2017/344 zo 14. decembra 2016 o mobilizácii rezervy na nepredvídané udalosti na rok 2017
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (1), a najmä na jej bod 14 druhý pododsek,
   so zreteľom na návrh Európskej komisie,
   keďže:

               (1)

               V článku 13 nariadenia Rady (EÚ, Euratom) č. 1311/2013 (2) sa stanovila rezerva na nepredvídané udalosti až do výšky 0,03 % hrubého národného dôchodku Únie.

               (2)

               V súlade s článkom 6 uvedeného nariadenia Komisia vypočítala absolútnu výšku tejto rezervy na nepredvídané udalosti na rok 2017 (3).

               (3)

               Európsky parlament a Rada mobilizovali rezervu na nepredvídané udalosti na rok 2017, aby sa umožnilo financovanie nad rámec stropov viazaných rozpočtových prostriedkov vo výške 1 906 150 960 EUR, z toho 1 176 030 960 EUR v okruhu 3 (Bezpečnosť a občianstvo).

               (4)

               Rozpočet na rok 2018 si vyžaduje väčšiu flexibilitu, a preto sa upravuje započítanie mobilizovanej rezervy na nepredvídané udalosti na rok 2017 tak, aby sa v roku 2018 znížila započítaná suma v okruhu 5 a zaviedlo sa zodpovedajúce započítanie v okruhu 5 v roku 2020,

         PRIJALI TOTO ROZHODNUTIE:
   Článok 1
   Článok 2 rozhodnutia Európskeho parlamentu a Rady (EÚ) 2017/344 zo 14. decembra 2016 o mobilizácii rezervy na nepredvídané udalosti na rok 2017 (4) sa mení takto:

               a)

               v úvodnej vete sa rok „2019“ nahrádza rokom „2020“;

               b)

               písmeno b) sa nahrádza takto:

                           „b)

                           2018: okruh 5 (Administratíva): 318 000 000 EUR;“;

               c)

               dopĺňa sa toto písmeno d):

                           „d)

                           2020: okruh 5 (Administratíva): 252 000 000 EUR.“

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 12. decembra 2017.

            Za Európsky parlament

            predseda

         A. TAJANI

            Za Radu

            predsedníčka

         K. SIMSON

      (1)  Ú. v. EÚ C 373, 20.12.2013, s. 1.

      (2)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

      (3)  Oznámenie Komisie Rade a Európskemu parlamentu z 30. júna 2016 o technických úpravách finančného rámca na rok 2017 v súlade s vývojom HND (COM(2016)0311).

      (4)  Ú. v. EÚ L 50, 28.2.2017, s. 57.


title: Rozhodnutie Európskeho parlamentu a Rady (EÚ) 2018/8 z 12. decembra 2017 o mobilizácii nástroja flexibility na financovanie okamžitých rozpočtových opatrení na riešenie pretrvávajúcich migračných výziev, prílevu utečencov a bezpečnostných hrozieb

text:
               6.1.2018

               SK

               Úradný vestník Európskej únie

               L 3/5

         ROZHODNUTIE EURÓPSKEHO PARLAMENTU A RADY (EÚ) 2018/8
   z 12. decembra 2017
   o mobilizácii nástroja flexibility na financovanie okamžitých rozpočtových opatrení na riešenie pretrvávajúcich migračných výziev, prílevu utečencov a bezpečnostných hrozieb
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (1), a najmä na jej bod 12,
   so zreteľom na návrh Európskej komisie,
   keďže:

               (1)

               Nástroj flexibility je zavedený s cieľom umožniť financovanie jasne určených výdavkov, ktoré sa nemohli financovať v rámci limitov stropov dostupných pre jeden alebo viacero okruhov.

               (2)

               Strop ročnej sumy dostupnej pre nástroj flexibility je 600 000 000 EUR (ceny roku 2011), ako sa stanovuje v článku 11 nariadenia Rady (EÚ, Euratom) č. 1311/2013 (2).

               (3)

               S cieľom riešiť pretrvávajúce migračné výzvy, prílev utečencov a bezpečnostné hrozby je nevyhnutné urgentne mobilizovať významné dodatočné sumy na financovanie takýchto opatrení.

               (4)

               Po preskúmaní všetkých možností prerozdelenia rozpočtových prostriedkov v rámci stropu výdavkov pre okruh 3 (Bezpečnosť a občianstvo) je nevyhnutné mobilizovať nástroj flexibility na doplnenie finančných prostriedkov dostupných vo všeobecnom rozpočte Únie na rozpočtový rok 2018 nad strop výdavkov okruhu 3 o sumu 837 241 199 EUR na financovanie opatrení v oblasti migrácie, utečencov a bezpečnosti. Táto suma zahŕňa sumy, ktoré v predchádzajúcich rokoch prepadli z Fondu solidarity Európskej únie a Európskeho fondu na prispôsobenie sa globalizácii, a ktoré sú sprístupnené pre nástroj flexibility v súlade s článkom 11 ods. 1 druhým pododsekom nariadenia (EÚ, Euratom) č. 1311/2013.

               (5)

               Na základe očakávaného profilu platieb by sa mali platobné rozpočtové prostriedky na mobilizáciu nástroja flexibility prideliť v priebehu viacerých rozpočtových rokov.

               (6)

               S cieľom umožniť rýchle použitie finančných prostriedkov by sa toto rozhodnutie malo uplatňovať od začiatku rozpočtového roku 2018,

         PRIJALI TOTO ROZHODNUTIE:
   Článok 1
   1.   V rámci všeobecného rozpočtu Únie na rozpočtový rok 2018 sa nástroj flexibility zmobilizuje na poskytnutie sumy vo výške 837 241 199 EUR vo viazaných rozpočtových prostriedkoch v okruhu 3 (Bezpečnosť a občianstvo).
   Suma uvedená v prvom pododseku sa použije na financovanie opatrení s cieľom riešiť pretrvávajúce výzvy súvisiace s migráciou, prílevmi utečencov a bezpečnostnými hrozbami.
   2.   Na základe očakávaného profilu platieb sa rozdelenie platobných rozpočtových prostriedkov na mobilizáciu nástroja flexibility odhaduje takto:

               a)

               464 039 631 EUR v roku 2018;

               b)

               212 683 883 EUR v roku 2019;

               c)

               126 354 910 EUR v roku 2020;

               d)

               34 162 775 EUR v roku 2021.

         Konkrétne sumy platobných rozpočtových prostriedkov na jednotlivé rozpočtové roky budú schválené v súlade s ročným rozpočtovým postupom.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2018.

      V Bruseli 12. decembra 2017.

            Za Európsky parlament

            predseda

         A. TAJANI

            Za Radu

            predsedníčka

         K. SIMSON

      (1)  Ú. v. EÚ C 373, 20.12.2013, s. 1.

      (2)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).